NYELV-ÉSZ

**1. Sok lábbal kapcsolatos szólásunk, közmondásunk van. Ezek közül idézek ötöt, de hiányosan.**

**Melyik jelenti azt, hogy valaki fekvőbeteg?**

A.) \_\_BA \_ÉL

B.) \_EV-SZ\_ A \_Á\_Á\_\_L

C.) \_\_GY \_Á\_ON ÉL

D.) \_EE\_\_K A \_\_BÁ\_Ó\_

E.) GY\_\_G\_ L\_\_AK\_N \_L\_

**2.) Az alábbiakban néhány gyakran hallott szólásmondást, szállóigét találsz – hiányosan, megcsonkítva-, a te feladatod kiegészítésük, éppé varázsolásuk.**

* Egyszer mindenkit elkap a \_\_\_\_\_\_\_\_\_\_\_\_\_\_\_\_\_\_.
* Akármilyen vén az asszony, ha férjhez megy, csak \_\_\_\_\_\_\_\_\_\_\_\_\_\_\_\_\_\_\_\_\_.
* Ahány ház, annyi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Azt hiszi, hogy ő találta fel a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Jóból is megárt a \_\_\_\_\_\_\_\_\_\_\_\_\_\_.
* Most légy okos, \_\_\_\_\_\_\_\_\_\_\_\_\_\_\_.
* Kutyából nem lesz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Jaj, de csúszik ez a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
* Felöltözött nagy cifrán, mezítláb, mint a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**3.) Mondd nyakkal!**

**Mondd az alábbi kifejezéseket olyan szólással, amelyben a nyak szó szerepel!**

a.) Nem tudja eladni, nem tud túladni valamin:

b.) Látogatásával minduntalan zaklatja:

c.) Utoléri, s megfogja:

d.) Az életével fizethet:

e.) Terhes jelenlétével sok bosszúságot okoz valakinek:

f.) Egészen biztos vagyok benne:

**4.) Szótagoló szólánc**

**Hány további szó beiktatásával lehet a legrövidebben eljutni az utolsó szóig? Írd le, hogyan gondolkodtál!**

CSUKA – KAPU –PUHA – HA –CSALÁD

**5.) Az anagramma egy név betűinek olyan játékos összekeverése, amelynek eredményeképpen egy ugyancsak értelmes szó, szókapcsolat jön létre. Az alábbiakban híres magyar írók, költők nevéből származó anagrammákat olvashatsz. Jelöld meg azokat, amelyek a munkássága a 20. századra tehető.**

Természetesen megoldást is kérek!

A.) AD, DE NYER

B.) FIA AJTÓT SZEL

C.) FESTŐID PORÁN

D.) LÁNYOS EDZŐ KIOSZT

E.) FÁT KEN SIETVE

**6.) Intarziajáték**

**A játék lényege, hogy meg kell lelned a mondat valamely szavában előforduló, meglapuló új szót, kifejezést. A betűk sorrendjének felcserélése TILOS! Ékezet elhagyása, illetve ékezet pótlása ugyancsak nem engedélyezett!**

Íme egy példa:

„Egy mesebeli manó sosem marad nyugton.” –>Elbújt két földrajzi név: Lima, Arad

**Kérdésben a felelet**

**Az alábbi kérdő mondatok tartalmazzák a választ is. Gondolom, az előző feladat ismeretében példamondatra nincs szükség.**

1.) Milyen nemzetiségű a cigarettatárca tulajdonosa?

2.) Mi van az irgalmas nővér kötényében?

3.) Mit csinál a kutya, amikor a dugattyú jár?

4.) Ki az olajoskanna tulajdonosa?

5.) Milyen fa duruzsol a takács kandallójában?

6.) Ki nyomta meg a sziréna indítógombját?

7.) Ki a spanyolgallér viselője?

8.) Mi volt a dirigens válasza?

9.) Mi történik a hússal, míg a szakács csücsül?

10.) Ki szólalt fel a konferencián?

**7.) Csupa „Á”**

**E játékos megmérettetésben egy-egy meghatározásra egyetlen szóval kell válaszolnod, mégpedig úgy, hogy a szóban a magánhangzó kizárólag „Á” lehet.**

a.) épület homlokzatának díszítőeleme

b.) őriz, őrködik

c.) kvártély

d.) gonosz fordulat, cselszövés

e.) apró, magas hátú, ehető édesvízi hal

f.)mesebeli szörnyeteg

g.) sínpár

h.) étel

i.) tarka tollú, pintyféle madár

j.) megtévesztésül leplez, takargat

k.) herélt sertés

l.) nedves, ködös

m.) rákok fogásával foglalkozó személy

n.) hordót készítő iparos

o.) ételt sárgára főző fűszer

**8.) Utótagom az előtagom**

**Találd meg a közös szót, amely az első szónak az utótagja, a másodiknak az előtagja!**

GRIFF IJESZTŐ

REKESZ LÁZ

HÁT ALMA

DARÁZS ALJ

CSEPP OLAJ

ZSIB­­­­­­­­­­­­­­­­­­­­­ FIA

HÍR ÉRTÉK

UGRÓ TÁRS

SÜKET FILM

**9.) Közös előtag**

|  |  |  |
| --- | --- | --- |
| BŰN |  | az a személy, akire a felelősséget hárítják |
|  | rossz hírű szórakozóhely |
|  | bűncselekmény elkövetésére alakult csapat |

|  |  |  |
| --- | --- | --- |
| ARANY |  | sárgarigó |
|  | szellemes, szellemeskedő mondás |
|  | gazdag, gondtalan, léha fiatalember |

|  |  |  |
| --- | --- | --- |
| FEKETE |  | közkedvelt serkentő ital |
|  | énekesmadár |
|  | tiltott árut itt beszerezhetsz |

**10.) Mit tennék vele?**

TABLÓ, TALÁR, TALIZMÁN, TAPÍR, TAPLÓ, TARSOLY, TELIVÉR, TENGELICE, TEOLÓGIA, TERRÁRIUM, TIMSÓ, TÓGA, TOKÁNY, TOPORTYÁN, TORREÁDOR, TÖMJÉN, TÖRKÖLY, TŐZSÉR, TROJKA, TRUBADÚR, TÜLL

Utaznék rajta az orosz télben:

Lovagolnék rajta:

Szerelmes dalokat énekelnék, ha ez lennék:

Bikaviadalom lépnék fel, ha ez lennék:

Füstölőszerként használnám:

Kaméleont tartanék benne:

Elemózsiát vennék elő belőle:

Ha bíró lennék, magamra venném a tárgyaláson:

Nem zárnám kalitkába:

Rajta lenne az érettségiző fényképem:

Szarvasmarhát vennék tőle:

Rátenném a sebes kezemre:

A nyakamba akasztanám, hogy szerencsém legyen:

Megenném késsel és villával:

Letörném a fa törzséről:

Ha római polgár lennék, viselném:

Puszta kézzel legyőzném, ha Toldi Miklós lennék:

Meglesném a trópusi őserdőben:

Esküvői fátylat varratnék belőle:

Ha papnak készülnék, tanulmányoznám:

Pálinkát főznék belőle:

**11.) Betűpiramisok**

Az alábbi feladatban piramis formájú alakzatokat kell építenetek szavakból! A csúcs mindig egybetűs szó. Ebből kiindulva úgy kell eljutnod az alapzatig, hogy az egyes vízszintes sorokban kialakított értelmes szavak meglevő betűihez minden emeleten egy-egy betűt hozzáadunk. Vagyis a mi esetünkben a piramist felülről építjük lefelé! **Készítsétek el a betűpiramist!**

a.)

1. a „k” zöngés párja
2. lángol
3. a távoli múltban
4. kis rágcsáló
5. társadalmi csoport
6. ősi, mesés történetet mondott
7. szentté avatott püspökünk

b.)

1. meglepetést kifejező hang
2. szid
3. romániai autótípus
4. ravasz
5. szándékozó
6. a te befedőd
7. visszavonulás, lefekvés

c.)

1. csodálkozást kifejező hang

2. vízhullám

 3. értéke

4. dagad, duzzad

5. lakatod

6. fullánkos rovar

7. aszalódott, fonnyadt

8. pandúr

**Mindenkinek jó munkát kívánok!**

*Kóródiné Tóth Mária*

*magyartanár*